પીએમ મોદી અને જાપાની વડાપ્રધાન શિન્ઝો આબે એકબીજા સાથે અત્યંત સૌહાદ્રપૂર્ણ સમીકરણ ધરાવે છે. છેલ્લા 3 વર્ષમાં આ બંને વડાપ્રધાન જુદા-જુદા પ્રસંગે 10 વાર એકબીજાને મળી ચૂક્યાં છે. ભારતે હાઇ-સ્પીડ રેલ એટલે કે અમદાવાદ-મુંબઇ બુલેટ ટ્રેન માટે જાપાન સાથે હાથ મિલાવ્યા છે અને આ યોજના માટે જાપાન દ્વારા નજીવા દરે ભારતને લોન આપવામાં આવનાર છે. દેશના ઇતિહાસમાં આ પહેલીવાર છે જ્યારે મોટા પાયાના ઇન્ફ્રાસ્ટ્રક્ચર પ્રોજેક્ટ માટે અન્ય દેશ દ્વારા આટલો સગવડભર્યો કરાર કરવામાં આવ્યો હોય.